Bodøgård
Store norske leksikon,Geografi,Norges geografi,Nordland,Bodø
Bodøgård er en storgård i Bodø kommune, Nordland, i utkanten av bybebyggelsen, like ved Bodin kirke. Gården er delt i flere bruk. Bodøgård var på 1600-tallet bopel for lensherren i Nordland, senere for amtmannen. Bodøgård er en meget gammel gård, og det er gjort mange oldtidsfunn her.
I siste del av 1800-tallet ble Bodøgård i perioder benyttet som landbruksskole, og etter 1892 ble den tilstøtende prestegård ervervet for dette formålet. I 1914 ble Bodøgård kommunelokale for Bodin kommune. I 1987 ble landbruksskolen lagt ned, og året etter overtok Nordland fylkeskommunes kulturavdeling Bodøgård og prestegården under navnet Nordland kultursenter.Navnet  Bodøgård er dannet til norrønt  Boðin , Bodin er antagelig dannet av  bodi , 'båe' eller 'grunne' og  vin , 'naturlig eng', og har samme utgangspunkt som Bodø. Kart  Les mer i Store norske leksikon Bodø Nordland